  vk.com (Центр спортивной подготовки Удмуртии. ЦСП) Майя Бывальцева 24-тӥ южтолэзе Ижкарысь спортлэн историезъя центрын «Народный спортсмен 2021 года» калык премиен пусъён ужрад ортчиз. Со сярысь Спортъя дасяськонъя центр ивортӥз. Кылем ар ӵоже котькуд толэзь Центр элькунын вордскем устоез спортсмен понна куара сётон ортчытъяз. Тулыспалэ, кылсярысь, куасэн бызьылӥсь Александр Ившин вормиз. Южтолэзе тужгес трос куара сётӥзы Владислав Лекомцев понна. Пӧсьтолэзе Юлия Каримовалы дурбасььтӥсьёс тросгес вал, гудырикошконэ – Надежда Пушпашевалы. Нош куартолэзе тужгес трос куара люказ но 2021-тӥ арысь калык спортсмен луиз Диана Титова – эркын амалэн нюръяськонъя Европалэн первенствояз вормись. Устооссэ спортсменъёсты ӟечкылан ужрадэ, спорт удысысь кивалтӥсьёс сяна, СССР-ысь спортъя дано мастер, эркын нюръяськонъя Удмуртиысь дано тренер, ветеранъёс пӧлын дуннелэн первенствояз (1995, София, Болгария) но СССР-лэн чемпионатаз (1961) бронза медальёс утӥсь Михаил Землянов но Паралимпи шудонъёслэн куасэн бызьылонъя кык полэс призёрез, дуннелэн чемпионэз Владимир Кононв пыриськизы.  Ватсалом, «Калык спортсменэз» быръён понна куара сётон Центрлэн «ВКонтатке» мерлыко вотэсысь огиназ туэ мынэ. Толшоре тужгес трос куара люказ шашкиен шудӥсь Анастасия Архангельская, тулыспалэ – Александр Ившин. Тегъёс: Спорт Мерлык куарасётон Ижкар Удмуртия  